১৫ মিনিটে ৫ কোটির রণবীর সিংহ নন! তাঁর থেকেও নাকি দর পাচ্ছেন অন্য এক তারকা, আইপিএল-এর উদ্বোধনে। আইপিএল-এর উদ্বোধন ঘিরে এখনই চাঞ্চল্য ছড়িয়েছে। আইপিএল-উৎসবের রিংটোনই কার্যত সেট করে দেয় জাঁকজমকে ভরা উদ্বোধনী অনুষ্ঠান।
তবে অনেকেই আশঙ্কা করেছিলেন, এবারের আইপিএল হয়তো কিছুটা জৌলুস হারাবে। কারণ সুপ্রিমকোর্ট নিযুক্ত প্রশাসকমণ্ডলী সাফ জানিয়ে দিয়েছে, ক্রিকেট খেলাটাই যেখানে মুখ্য, সেখানে শুধুমাত্র উদ্বোধনের জন্য কোটি কোটি টাকা খরচ করা উচিত নয়। এরপরেই ৩০ কোটি থেকে সটান বাজেট নামিয়ে আনা হয় ২০ কোটি থেকে। তবে বাজেট ১০ কোটি কমলেও আইপিএল-এর উদ্বোধনী অনুষ্ঠান কিন্তু জৌলুস হারাচ্ছে না।
রণবীর সিংহ, বরুণ ধবন, জ্যাকলিন ফার্নান্ডেজ, পরিণীতি চোপড়ারা মঞ্চ মাতাতে প্রস্তুত। এর মধ্যেই সর্বভারতীয় এক প্রচারমাধ্যমে প্রকাশিত খবরে চাঞ্চল্য ছড়িয়েছিল। সেই প্রতিবেদনে লেখা ছিল, মাত্র ১৫ মিনিটের পারফরম্যান্সের জন্য রণবীর সিংহ নাকি পাচ্ছেন ৫ কোটি টাকা!

এই বিষয়ে অন্যান্য খবর

আইপিএল উদ্বোধনে ১৫ মিনিটে রণবীরের পকেটে ৫ কোটি, থাকছেন আর কোন তারকা
আইপিএল-এ কয়েক মিনিট! তার জন্য রণবীর কত টাকা নিচ্ছেন, জানেন


তবে সাম্প্রতিক প্রকাশিত খবরে জানা গিয়েছে, রণবীর সিংহ নন, আইপিএল-এর উদ্বোধনে সবথেকে বেশি টাকা পেতে চলেছেন বরুণ ধবন। নির্ধারিত ১৫ মিনিটের-ই পারফরম্যান্সের জন্য তিনি পাচ্ছেন ৬ কোটি টাকা! তিনিই সর্বোচ্চ অর্থ পাচ্ছেন পারফর্মারদের মধ্যে।
সর্বভারতীয় সেই প্রচারমাধ্যমের প্রতিবেদনে সংশ্লিষ্ট সোর্সকে উদ্ধৃত করে বলা হয়েছে, ‘‘সম্প্রতি প্রকাশিত হয়েছিল যে রণবীরকে নাকি আয়োজকরা ৫ কোটি টাকা দিচ্ছেন। তবে আয়োজকরা কিন্তু বরুণ ধবনকে আরও বেশি অর্থ দিচ্ছেন। সেই অঙ্কটা ৬ কোটির আশেপাশে। যদিও সঠিক অঙ্কটা আমারও জানা নেই।’’